
Οδηγίες Για τους Απλούς Εθελοντές Πυροφύλαξης
 

            Οι απλοί εθελοντές πυροφύλακες παίρνουν μέρος στην πυροφύλαξη με τον Ε.ΔΑΣ.Α. εθελοντικά και ιδία ευθύνη. Οφείλουν όμως να δίνουν τα πλήρη στοιχεία τους και να ακολουθούν τους κανόνες πυροφύλαξης του Ε.ΔΑΣ.Α., οι οποίοι εκφράζονται από τον εκάστοτε υπεύθυνο πυροφύλαξης.

            Για τη σωστή και ασφαλή πυροφύλαξη, σας παρακαλούμε λοιπόν να διαβάσετε προσεκτικά τις παρακάτω οδηγίες:

1)  Θα πρέπει να τηρείτε και  να γνωρίζετε τον κανονισμό λειτουργίας του Εθνικού Δρυμού Πάρνηθας

2) Για την δική σας ασφάλεια και άνεση θα πρέπει να έχετε μαζί σας:   

        σακίδιο πλάτης (που να χωράει τα παρακάτω)

·       υπνόσακο

·       πουλόβερ ή μπουφάν

·      δεύτερο μακό μπλουζάκι

·      ζεστές κάλτσες

·      τρακτερωτά αρβυλάκια που να καλύπτουν τους αστραγάλους

·      ζεστό παντελόνι ή φόρμα (όχι σορτς)

·      τροφή, παγούρι με νερό (1lit)

·      φακό, ρολόϊ

·      αστυνομική ταυτότητα, ομάδα αίματος

·      χαρτομάντηλα ή χαρτί υγείας.

3) Θα πρέπει να αναλαμβάνετε υπεύθυνα την βάρδια σας που καθορίζεται επί τόπου σε συνεργασία με τα μέλη της ομάδας. Κατά τη διάρκεια της βάρδιας σας οφείλετε:

α) να ειδοποιήσετε ή να ξυπνήσετε τον υπεύθυνο αν παρατηρήσετε:

▲      φωτιά

▲      καπνό

▲      όχημα που κινείται ύποπτα 

▲      πυροβολισμό

▲      λαθροκυνηγό

β) σε καμία περίπτωση να μην χειρίζεστε τον ασύρματο αλλά σε περίπτωση κλήσεων προς το πυροφυλάκειο μας, ειδοποιείτε ή ξυπνάτε τον Υπεύθυνο Πυροφύλαξης.

γ) να μην κάνετε χρήση οινοπνευματωδών ποτών.(πριν, κατά και μετά  την πυροφύλαξη και μέχρι την ολοκλήρωση της αποχώρηση σας από το πυροφυλάκιο).

 

Γενικά κατά τη διάρκεια της πυροφύλαξης παρακαλούμε να φροντίζετε να μένουν το πυροφυλάκιο και ο γύρω χώρος καθαρός (όλα τα σκουπίδια πρέπει να τα παίρνει η ομάδα μαζί της). 

Τέλος αν θέλετε γράψετε τις εντυπώσεις σας στο βιβλίο του ΕΔΑΣΑ. 

Για οποιοδήποτε πρόβλημα ή παράλειψη παρακαλούμε να επικοινωνήσετε μαζί μας. 

Καλή πυροφύλαξη !


